กินยาคุมเมลิแอนตั้งแต่ 4 ธ.ค. เป็นวันที่ 3ของประจำเดือน กับยาเพิ่มเลือด ตามสั่งเพื่อปรับฮอร์โมนค่ะ ไม่เคยลืมกินยา กินตรงเวลาทุกวัน ประจำเดือนเพิ่งหมดไป วันที่ 7หรือ 8 นี่แหละค่ะระหว่าง 4-9 ธ.ค. มี 2 วันที่ทานวิตามินซี น้ำมันตับปลา ยาวิตามินจากญี่ปุ่นและยาสมุนไพรของที่บ้านที่ระบุส่วนประกอบไม่ได้ค่ะ เลยกังวลว่าจะมีผลต่อตัวยาคุมไหม แล้วก็เป็นไมเกรนช่องคืนที่ 10 ธ.ค. กินยาแก้ปวด สีขาวฟ้า จะมีผลต่อยาคุมไหมคะ 11 ธ.ค มีเพศสัมพันธ์หลังในโดยไม่ตั้งใจด้วยค่ะ จะท้องไหมคะ ตอนล้างค่อนข้างรุนแรงไม่แน่ใจว่าโดนเล็บด้วยรึเปล่า วันนี้ 12 ธ.ค.ตอนบ่าย มีเลือกออกปนเมือก ตอนกลางคืนออกเหมือนประจำเดือน กลิ่นเหมือนกันเลยค่ะ ปวดท้องน้อยจี๊ดๆข้างซ้ายเล็กน้อยเหมือนตอนประจำเดือนมาด้วยค่ะ ไม่แน่ใจว่าเป็นเลือดกะปริบกะปรอย ผลข้างเคียงของยา หรือเป็นอะไรเพราะตอนล้างไหม คุณวินิจฉัยเบื้องต้นว่ายังไงบ้างคะ ขอบค่ะ
สวัสดีค่ะ การใช้ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากได้เริ่มกินวันที่ 3 ของประจำเดือน และกินติดต่อกันอย่างสม่ำสเมอ ไม่ลืมกินยา มีโอกาสตั้งครรภ์ขณะรับประทานยาได้น้อยมาก การกินวิตามินบำรุงหรือยารักษาไมเกรนดังกล่าวมา น่าจะมีผลต่อยาคุมได้น้อย แต่อย่างไรก็ตามคงต้องทราบชื่อยาที่แน่นอนร่วมด้วยจึงจะบอกได้ค่ะเลือดออกกระปริบกระปรอยอาจเป็นผลข้างเคียงจากยาคุม ยกเว้นว่าออกมากติดต่อกันอาจมีสาเหตุที่เป็นโรคเช่นเนื้องอกหรือการติดเชื้อของอวัยะสืบพันธุ์เพศหญิง ควรไปพบสูตินรีแพทย์เพื่อตรวจเพิ่มเติมค่ะ